Covid-19-statistieke: Meer as 5 000 nuwe gevalle(Argieffoto: pixabay) Suid-Afrika het nou meer as 1 680 300 bevestigde Covid-19-gevalle met 5 361 nuwe gevalle wat aangemeld is. Dr. Zweli Mkhize, minister van gesondheid, het Donderdagaand bevestig dat 1 680 373 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 56 765 nadat nog 54 sterftes aangemeld is: vier in die Oos-Kaap, 12 in die Vrystaat, 17 in Gauteng, vier in KwaZulu-Natal, drie in die Noord-Kaap en 14 in die Wes-Kaap. Tot dusver het 1 567 635 mense reeds van die virus herstel; dit is ’n herstelkoers van 93,3%. Suid-Afrika het tot dusver 11 757 176 toetse vir Covid-19 gedoen, 43 776 sedert die vorige verslag. Altesaam 479 768 gesondheidsorgwerkers is tydens die eerste fase van die inentingsprogram ingeënt. Meer as 637 800 mense is reeds tydens die tweede fase ingeënt. Provinsiale statistieke: Sterftes en gevalle wat herstel het: